Държавен вестник, бр. 39, 2011 г., стр. 61

БРОЙ  39	
Д Ъ Р Ж А В Е Н  В Е С Т Н И К 	
СТР.  61  
ПОСТАНОВЛЕНИЕ № 129 
ОТ 12 МАЙ 2011 Г.
за приемане на Наредба за реда за достъп до 
Националната визова информационна сис-
тема на Република България и до Визовата 
информационна система на Европейския съюз
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за реда за 
достъп до Националната визова информационна 
система на Република България и до Визовата 
информационна система на Европейския съюз. 
Министър-председател: 
Бойко Борисов
За главен секретар на Министерския съвет: 
Веселин Даков
НАРЕДБА
за реда за достъп до Националната визова 
информационна система на Република Бъл-
гария и до Визовата информационна система 
на Европейския съюз
Г л а в а  п ъ р в а
ОБЩИ РАЗПОРЕДБИ
Чл. 1. (1) С наредбата се урежда редът за 
достъп до Националната визова информацион-
на система на Република България (НВИС) и 
достъпът до Визовата информационна система 
на Европейския съюз (ВИС на ЕС).
(2) С наредбата се урежда и координацията 
на националните органи при осъществяване на 
достъп до данните в НВИС и във ВИС на ЕС. 
(3) Националната визова информационна 
система се администрира, поддържа и експлоа-
тира от Националния визов център към дирекция 
„Консулски отношения“ на Министерството на 
външните работи и е свързана с ВИС на ЕС 
чрез специализиран интерфейс за връзка.
Г л а в а  в т о р а
ДОСТЪП ДО ДАННИ С ЦЕЛ ИЗДАВАНЕ, 
УДЪЛЖАВАНЕ, АНУЛИРАНЕ И ОТМЯНА 
НА ВИЗИ
Чл. 2. (1) Достъп до НВИС и ВИС на ЕС 
се предоставя с цел въвеждане и промяна на 
следните данни:
1. буквено-цифрови данни относно кандидата 
и подадени заявления за визи, издадени, отказа-
ни, анулирани, отменени или продължени визи;
2. снимка на кандидата за издаване на визи;
3. пръстови отпечатъци;
4. връзки към други заявления за виза от 
един кандидат.
(2) При въвеждане и използване на данните 
по ал. 1 органите, компетентни за издаването 
на визи, прилагат процедурите по чл. 8 – 14 от 
Регламент (ЕО) № 767/2008 на Европейския 
парламент и на Съвета от 9 юли 2008 г. относ-
но Визовата информационна система (ВИС) 
и обмена на данни между държави членки 
относно визите за краткосрочно пребиваване 
(Регламент за ВИС) (ОВ, L 218 от 13.08.2008 г., 
стр. 0060 – 0081), изменен с Регламент 810/2009 
на Европейския парламент и на Съвета за съз-
даване на Визов кодекс на Общността (Визов 
кодекс) (ОВ, L 243 от 15.09.2009 г.).
(3) Достъпът до НВИС и ВИС на ЕС се 
предоставя на:
1. оправомощени консулски служители в 
задграничните представителства, компетентни 
за издаване, анулиране и отменяне на визи;
2. оправомощени служители на Националния 
визов център (НВЦ) към дирекция „Консулски 
отношения“ на Министерството на външните 
работи (МВнР);
3. оправомощени служители на Главна 
дирекция „Гранична полиция“ (ГДГП) на Ми-
нистерството на вътрешните работи (МВР), 
компетентни за издаване на визи на гранич-
ните контролно-пропускателни пунктове и за 
анулиране и отменяне на визи; 
4. оправомощени служители на дирекция 
„Миграция“ и на звената „Миграция“ при 
областните дирекции на МВР (ОДМВР) и 
Столичната дирекция на вътрешните работи 
(СДВР) към МВР, компетентни за удължаване 
срока на валидност на визи и за анулиране и 
отмяна на визи.
(4) Заличаването на данни, въведени от на-
ционални органи, компетентни за издаването 
на визи, се извършва:
1. автоматично след изтичане на срок 5 
години считано от:
а) датата на изтичане на визата, ако визата 
е била издадена;
б) датата на изтичане на визата, ако визата 
е била удължена;
в) датата на създаване във ВИС на ЕС на 
досие за заявление за издаване на виза, ако 
заявлението е било оттеглено, работата по него 
е приключена или преустановена;
г) датата на решението на компетентния 
за издаване на визи орган, ако визата е била 
отказана, анулирана или отменена;
2. преди изтичане на 5-годишния срок от 
оправомощени служители на Националния 
визов център (НВЦ) към дирекция „Консулски 
отношения“ на МВнР, когато:
а) кандидатът за виза е придобил граждан-
ство на държава членка;
б) е влязло в сила решение на съдебен или 
административен орган за отменяне на отказ 
за издаване на виза;
в) е постъпило основателно искане на фи-
зическо лице по реда на чл. 21, ал. 2.
(5) За целите на консултирането между 
централните органи на държавите членки по 
издаване на визи изпращането на искането за 
справка по заявление и отговорите на такива 
искания се извършва от оправомощени слу-
жители на Националния визов център след